stanford-oval/wikipedia huggingface dataset:
Jacob Zuma
Korruptiosyytteet

Zuman eron jälkeen tuomari Raymond Zondon komissio (virallisesti Judicial Commission of Inquiry into Allegations of State Capture) on tutkinut Zumaan liittynyttä korruptiota. Komissio kuulusteli Zumaa 16. heinäkuuta 2019 alkaen. Neljäntenä kuulemispäivänä Zuman lakitiimi ilmoitti ettei hän enää osallistu kommission kuulemiseen. 16 kuukautta myöhemmin Zumaa vastaan nostettiin rikossyytteet, koska hän ei enää suostunut palaamaan komission kuultavaksi. Tammikuussa 2021 korkein oikeus määräsi Zuman palaamaan komission kuultavaksi. Perustuslaillinen oikeus piti määräyksen voimassa vielä maaliskuun 2021 käsittelyssään.
29. kesäkuuta perustuslaillinen oikeus määräsi Zumalle 15 kuukauden vankeustuomion oikeuden halveksumisesta ja määräsi hänet ilmoittautumaan poliisille 5 päivän kuluessa. Zuma antautui poliisille 8. heinäkuuta 2021. Zuman pidätys laukaisi Etelä-Afrikassa viikon kestäneet levottomuuden, joiden aikana ryösteltiin ostoskeskuksia ja poltettiin rakennuksia. Levottomuuksissa kuoli lähes sata.
Erillisessä tapauksessa Zumaa syytetään 1990-luvun asekauppoihin liittyvästä korruptiosta. Viisi vuotta valtaantulonsa jälkeen ANC:n hallitus päätti että maan armeija tarvitsee uudistamista ja osti 30 miljardin randin arvosta (n. 3 miljardia dollaria silloisin hinnoin) erilaista sotakalustoa, kuten hävittäjiä, helikoptereita, sukellusveneitä ja sotalaivoja.
ANC:n parlamenttiryhmän whip Tony Yengeni tuomittiin jo 2006, mutta hän istui nelivuotisesta tuomiostaan vain 5 kuukautta. Liikemies Schabir Shaik sai 15 vuoden tuomion otettuaan lahjuksen ranskalaiselta Thalesilta Zuman eduksi. Zumaa itseään vastaan nostettiin oikeusjuttu 2005, mutta syytteet hylättiin 2009 muutamaa viikkoa ennen kuin hänestä tuli presidentti.
Kauppoihin liittyvää korruptiota 2011–2016 tutkinut kommissio päätti että uusia syytteitä ei nosteta. Korkein oikeus päätti kuitenkin viikkoa tutkimusten lopettamisen jälkeen että Zuma joutuisi oikeuteen. Syytteet nostettiin virallisesti huhtikuussa 2018 kaksi kuukautta sen jälkeen kun Zuma oli eronnut presidentinvirasta.
Syyskuussa 2021 oikeus vahvisti Jacob Zuman tuomion 15 kuukauden vankeuteen. ANC erotti Zuman puolueesta tammikuussa 2024 Zuman perustettua uuden puolueen uMkhonto we Sizwe eli MK.
Yksityiselämä

Zuma kuuluu zulukansaan ja suosittuun kuningasheimoon; Zuma on hänen heimonimensä. Zuma on polygamisti: hän on mennyt naimisiin viidesti, ja eteläafrikkalaisen viikkolehden mukaan hänellä on 18 lasta yhdeksän eri naisen kanssa. Zuma erosi ulkoministeri Nkosazana Dlamini-Zumasta vuonna 1998, ja yksi hänen vaimoistaan teki itsemurhan vuonna 2000. Joulukuussa 2007 Zuma otti neljänneksi vaimokseen Nompumelelo Ntulin, joka oli jo siihen mennessä tehnyt hänelle kaksi lasta. Eri tietolähteet kertovat avioliittojen määristä eri tavoin. AP:n mukaan avioliittoja olisi ollut neljä, joista kaksi on yhä voimassa, ja kolmanneksi vaimoksi hän on ottamassa Tobeka Madiban. Avioliitto solmittiin 4. tammikuuta 2010.
Zumaa syytettiin joulukuussa 2005 raiskauksesta, mutta oikeus totesi hänet syyttömäksi 8. toukokuuta 2006. Alkuvuodesta 2010 uutisoitiin että Zuma saa lokakuussa 20. lapsensa. Äiti on Sonono Khoza, joka ei ole yksikään Zuman nykyisestä kolmesta vaimosta. Zuman huolimattomuus kondomin käytössä aiheutti jälleen skandaalin maassa, joka on AIDS-epidemian riivaama. Zuma maksoi myös ystävänsä Irvin Khozan perheelle rahallista korvausta eli inhlawulo avioliiton ulkopuolisesta raskaudesta.
Lapsia Zumalla on yhteensä 22.
Kunnianosoituksia

José Martín ritarikunta (Kuuba, 2010)
Bathin ritarikunta (Yhdistynyt kuningaskunta, 2010)
Kuningas Abdulazizin ritarikunta (Saudi-Arabia, 2016)
Aiheesta muualla

Kuvia tai muita tiedostoja aiheesta Jacob Zuma Wikimedia Commonsissa
| 0 | 1 | 2 |
| --- | --- | --- |
| Edeltäjä: Thabo Mbeki | ANC:n puheenjohtaja 2007– | Seuraaja: - |
Jala Brat

| Jala Brat |
| --- | --- |
 Jala Brat vuoden 2016 Euroviisujen lehdistötilaisuudessa.
Henkilötiedot
Koko nimi:  Jasmin Fazlić
Syntynyt: 16. lokakuuta 1986 (ikä 37) Sarajevo, Jugoslavia (nyk. Bosnia ja Hertsegovina
Muusikko
Taiteilijanimi:  Jala, Jala Brat
Laulukielet:  bosnia
Aktiivisena:  2011–
Tyylilajit:  rap
Levy-yhtiöt:  IMPERIA
Aiheesta muualla
Kotisivut
  [ Muokkaa Wikidatassa ] [ ohje ]  
Jasmin Fazlić (s. 16. lokakuuta 1986 Sarajevo, Bosnian ja Hertsegovinan sosialistinen tasavalta, Jugoslavia), tunnetaan paremmin artistinimellään Jala Brat, on bosnialainen räppäri ja tuottaja. Hänet tunnetaan parhaiten lukuisista yhteistyöprojekteista toisen bosnialaisen räppärin, Buba Corellin kanssa, jonka kanssa hän myös perusti levy-yhtiön IMPERIA. Kaksikko vastaa myös laulaja Maya Berovićin menestyksestä, sillä he kirjoittivat ja tuottivat Berovićin suurimmat hittikappaleet. Jala edusti Bosnia ja Hertsegovinaa Eurovision laulukilpailussa 2016 kappaleella "Ljubav je" yhdessä Dalal Midhat-Talakićin, Deenin ja Ana Rucnerin kanssa, mutta he eivät päässeet finaaliin.
Kesällä 2016 Jala ilmoitti, että asettuu ehdolle bosniakkien kansallismielisen Stranka demokratske akcije -puolueen listoilla Bosnian vuoden 2016 kunnallisvaaleissa.
J. R. Salamanca

Jack Richard Salamanca (20. joulukuuta 1922 St. Petersburg, Florida, Yhdysvallat – 30. lokakuuta 2013 Potomac, Maryland, Yhdysvallat) oli yhdysvaltalainen kirjailija. Hän opetti Marylandin yliopistossa. Hänen esikoisromaanistaan The Lost Country (1958) on valmistunut elokuva Kapinallisen laulu (1961), jonka pääosaa näytteli Elvis Presley. Toisesta romaanista Lilith on Robert Rossen käsikirjoittanut ja ohjannut vuonna 1964 elokuvan Lilith.
Elämäkerta

Floridassa syntynyt Salamanca vietti lapsuutensa Floridassa ja Virginiassa ja palveli kolme vuotta Yhdysvaltojen ilmavoimissa. Hän opiskeli Royal Academy of Dramatic Art -teatterikoulussa, Royal Academy of Music ja Lontoon yliopistossa ja opetti useita vuosia englantia ja luovaa kirjoittamista Marylandin yliopistossa. Osa on ladattavissa verkosta. Salamanca tuki Authors' Guildia sen suunnitelmissa nostaa syyte kirjastoja vastaan tekijänoikeusrikkomuksista. Jotkut pitivät sitä epäviisaana.
Salamanca sai vuonna 1959 yhdysvaltalaisen National Book Award -palkinnon teoksestaan The Lost Country.
Teokset

The Lost Country (1958)
Lilith (1961)
A Sea Change (1969)
Embarkation (1973)
Southern Light (1986)
That Summer's Trance (2000)
Aiheesta muualla

J.R. Salamanca Official website Arkistoitu sivu
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:J. R. Salamanca
Käännös suomeksi
Josh Nicholls (kanadalainen jääkiekkoilija)

| Josh Nicholls |
| --- | --- |

Henkilötiedot
Kansalaisuus:   Kanada
Jääkiekkoilija
Maila:  oikea
Pituus:  188 cm
Paino:  85 kg
Seura
Seura:  Sheffield Steelers
Sarja:  EIHL
Aik. seurat:  Hartford Wolf Pack (AHL) Greenville Swamp Rabbits (ECHL) Colorado Eagles (AHL) Straubing Tigers (DEL) HC Litvínov (ČEL) Storhamar Ishockey (Norja) KRS-Peking (VHL) Heilbronner Falken (DEL2) Kunlun Red Star (KHL)
Josh Nicholls (17. huhtikuuta 1992 Richmond, Brittiläinen Kolumbia) on kanadalainen jääkiekkoilija, joka pelaa Ison-Britannian pääsarjassa EIHL-joukkue Sheffield Steelersissä. Nicholls on pelipaikaltaan oikea laita- tai keskushyökkääjä. NHL-seura Toronto Maple Leafs varasi hänet vuoden 2010 varaustilaisuudessa 7. kierroksen toisena pelaajana. Hän voitti hopeaa World U-17 Hockey Challenge-kilpailusta vuonna 2009.
Japanin Fed Cup -joukkue

| 0 | 1 | 2 |
| --- | --- | --- |
Japanin Fed Cup -joukkue
 Japanin Fed Cup -joukkue Argentiinaa vastaan vuonna 2014.
Kapteeni: Toshihisa Tsuchihashi
ITF-ranking: 17.
Ensimmäinen vuosi: 1964
Vuodet: 52
Maaottelut (V–T): 159 (95–64)
Vuodet maailmanlohkossa: 30
Päivitetty: 26.2.2019
Japanin Fed Cup -joukkue edustaa Japania Fed Cupissa. Se toimii Japanin Tennisliiton alaisuudessa. Japani osallistui Fed Cupiin ensimmäisen kerran vuonna 1964. Kaiken kaikkiaan Japani on pelannut 159 maaottelua, joista voittanut 95 ja hävinnyt 64. Japanin paras saavutus on välieriin pääsy vuonna 1996.
Vuoden 2019 Fed Cupissa pelanneet

Kurumi Nara
Nao Hibino
Misaki Doi
Makoto Ninomiya
Miyu Katō
Juan Carlos González

| Mitalit> Maa:   Uruguay.Miesten jalkapallo.MM-kilpailut  | Mitalit> Maa:   Uruguay.Miesten jalkapallo.MM-kilpailut  | Mitalit> Maa:   Uruguay.Miesten jalkapallo.MM-kilpailut  | Maa:   Uruguay> Miesten jalkapallo. |
| --- | --- | --- | --- |
|  Kultaa | Brasilia 1950 | jalkapallo |  |
Juan Carlos González Ortiz (22. elokuuta 1924 – 15. helmikuuta 2010) oli uruguaylainen jalkapalloilija.
Hän kuului Uruguayn jalkapallomaajoukkueeseen, joka voitti maailmanmestaruuden vuonna 1950 kukistettuaan finaalissa kotikentällään pelanneen Brasilian. Hän pelasi turnauksessa yhteensä kaksi ottelua. Seurajoukkuetasolla González pelasi CA Peñarolissa.
Japanin pankki

Japanin pankin päärakennus.
Japanin pankki (jap. 日本銀行, Nippon Ginkō) on Japanin keskuspankki. Se on vastuussa käteisen liikkeelle laskusta sekä jenin ja muiden raha-asioiden hallinnoimisesta. Sen asema määriteltiin kesäkuussa 1882 voimaan astuneessa laissa Japanin pankista. Toimintansa pankki aloitti saman vuoden lokakuussa. Japanin pankin toimintaa järjestettiin uudelleen uudessa vuonna 1942 säädetyssä laissa. Japanin pankin pääjohtajana toimii Masaaki Shirakawa. Pankin pääkonttori sijaitsee Nihonbashissa, Tokiossa.
Vuonna 2018 Japanin pankki omisti Japanin bruttokansantuotteen verran velkakirjoja ja osakkeita.
Aiheesta muualla

Kuvia tai muita tiedostoja aiheesta Japanin pankki Wikimedia Commonsissa
Japanin pankki virallinen sivu (japaniksi)
Japanilainen sisustus

Japanilaista sisustusta Kainanissa
Japanilainen sisustus on yksinkertaista, selkeää ja avaraa, ja siinä suositaan luonnollisia materiaaleja.
Japanilaisen talon kantavana rakenteena ovat yleensä puiset pilarit. Lattiamateriaalina on yleensä puulankut, joiden päällä on tatamimatot. Seininä on riisipaperista ja puukehikosta rakennettuja seinäkkeitä, joissa voi olla maalauksia. Seinäkkeet läpäisevät hyvin valoa. Seinäkkeen ja katon välissä on usein koristeellinen ristikko, jonka kautta kulkee ilmaa huoneesta toiseen ja ulkoa sisälle.
Japanilaisissa rakennuksissa on usein valepylväitä, joilla ei ole muuta käyttöä kuin kantaa sisustuselementtien paino. Lattialla on istumista varten tyynyjä ja tatamimattoja.
Japanilainen sisustus on nykyisin osittain länsimaistunut.
Suomessa japanilaista tyyliä edustavat pitkät sekä matalat linjat ja tumma puu. Suomessa toteutettuun japanilaistyyliseen sisustukseen kuuluu usein futon-sohva tai -vuode, tatami -matot, matalat ja pitkät laatikostot ja puisella ristikolla varustetut seinäkkeet. Usein japanilaista tyyliä haetaan kodin pienesineistöllä. Lohikäärmeitä ja buddhia käytetään Suomessakin yleisesti koriste-esineinä.
Japanin Grand Prix 1976

|  Japanin Grand Prix 1976  |
| --- | --- |
 16 osakilpailu 16 osakilpailusta kaudella 1976. 

Päivämäärä:  24. lokakuuta 1976
Sijainti:  Fuji Speedway, Japani
Ratatyyppi:  Moottorirata
Radan pituus:  4,359 km
Kilpailun pituus:  73 kierrosta, 318,207 km
Sää:   Sateinen
Paalupaikka
Kuljettaja:   Mario Andretti   (Lotus)
Paaluaika:  1.12,77
Palkintokoroke
Voittaja:   Mario Andretti   (Lotus)
Toinen:   Patrick Depailler   (Tyrrell)
Kolmas:   James Hunt   (McLaren)
Nopein kierros
Kuljettaja:   Jacques Laffite   (Ligier)
Kierrosaika:  1.19,97 (kierroksella 70)
Japanin Grand Prix 1976 oli Formula 1 -sarjan osakilpailu, joka ajettiin 24. lokakuuta 1976 Fuji Speedwayn radalla. Kilpailun voitti Mario Andretti. Kilpailu oli ensimmäinen Japanin GP ja samalla ensimmäinen Aasiassa ajettu F1-kilpailu. James Hunt varmisti mestaruutensa, kun Niki Lauda keskeytti koettuaan monsuuniolosuhteet liian haastaviksi ja Hunt puolestaan ajoi renkaan rikkoutumisesta huolimatta kolmanneksi.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 5 |  Mario Andretti | Lotus-Ford | 73 | 1:43.58,86 | 1 | 9 |
| 2 | 4 |  Patrick Depailler | Tyrrell-Ford | 72 | + 1 krs. | 13 | 6 |
| 3 | 11 |  James Hunt | McLaren-Ford | 72 | + 1 krs. | 2 | 4 |
| 4 | 19 |  Alan Jones | Surtees-Ford | 72 | + 1 krs. | 20 | 3 |
| 5 | 2 |  Clay Regazzoni | Ferrari | 72 | + 1 krs. | 7 | 2 |
| 6 | 6 |  Gunnar Nilsson | Lotus-Ford | 72 | + 1 krs. | 16 | 1 |
| 7 | 26 |  Jacques Laffite | Ligier-Matra | 72 | + 1 krs. | 11 |   |
| 8 | 24 |  Harald Ertl | Hesketh-Ford | 72 | + 1 krs. | 22 |   |
| 9 | 18 |  Noritake Takahara | Surtees-Ford | 70 | + 3 krs. | 24 |   |
| 10 | 17 |  Jean-Pierre Jarier | Shadow-Ford | 69 | + 4 krs. | 15 |   |
| 11 | 51 |  Masahiro Hasemi | Kojima-Ford | 66 | + 7 krs. | 10 |   |
| Kesk. | 3 |  Jody Scheckter | Tyrrell-Ford | 58 | Ylikuumeneminen | 5 |   |
| Kesk. | 21 |  Hans Binder | Wolf-Williams-Ford | 49 | Vanne | 25 |   |
| Kesk. | 16 |  Tom Pryce | Shadow-Ford | 46 | Moottori | 14 |   |
| Kesk. | 9 |  Vittorio Brambilla | March-Ford | 38 | Sähköt | 8 |   |
| Kesk. | 34 |  Hans Joachim Stuck | March-Ford | 37 | Sähköt | 18 |   |
| Kesk. | 12 |  Jochen Mass | McLaren-Ford | 35 | Ulosajo | 12 |   |
| Kesk. | 28 |  John Watson | Penske-Ford | 33 | Moottori | 4 |   |
| Kesk. | 52 |  Kazuyoshi Hoshino | Tyrrell-Ford | 27 | Rengas | 21 |   |
| Kesk. | 20 |  Arturo Merzario | Wolf-Williams-Ford | 23 | Vaihteet | 19 |   |
| Kesk. | 30 |  Emerson Fittipaldi | Fittipaldi-Ford | 9 | Kuljettaja | 23 |   |
| Kesk. | 8 |  Carlos Pace | Brabham-Alfa Romeo | 7 | Kuljettaja | 6 |   |
| Kesk. | 1 |  Niki Lauda | Ferrari | 2 | Kuljettaja | 3 |   |
| Kesk. | 7 |  Larry Perkins | Brabham-Alfa Romeo | 1 | Kuljettaja | 17 |   |
| Kesk. | 10 |  Ronnie Peterson | March-Ford | 0 | Moottori | 9 |   |
| DNQ | 54 |  Tony Trimmer | Maki-Ford |   |   |   |   |
Japanilainen keramiikka

Japanilainen keramiikka käsittää japanilaiset keramiikan tyylit. Japanilaiseen keramiikkaan tuli vaikutteita Koreasta 1500-luvulla. Nykyisin keramiikkaa valmistetaan Karatsun ja Nahan kaupungeissa. Nahassa käytetään keramiikan valmistuksessa vanhaa tsuboya-tekniikkaa. Perinteisiä japanilaisia keramiikkatyylejä ovat kurinuki, jossa savea muovataan veistämällä, nerikomi, jossa kootaan yhteen erivärisiä savimassoja sekä mishima, jossa erivärisiä savimassoja upotetaan uriin.
Japanin naisten jalkapallomaajoukkue
Kokoonpanoja

| --- | --- |
 MM-kultamitalijoukkue 2011 Maalivahdit: 01 Nozomi Yamagō  12 Miho Fukumoto  21 Ayumi Kaihori Puolustajat: 02 Yukari Kinga  03 Azusa Iwashimizu  04 Saki Kumagai  05 Kyōko Yano  15 Aya Sameshima Keskikenttäpelaajat: 06 Mizuho Sakaguchi  07 Kozue Andō  08 Aya Miyama  09 Nahomi Kawasumi  10 Homare Sawa  13 Rumi Utsugi  14 Megumi Kamionobe  16 Asuna Tanaka Hyökkääjät: 11 Shinobu Ōno  17 Yūki Nagasato  18 Karina Maruyama  19 Megumi Takase  20 Mana Iwabuchi Valmentaja: Norio Sasaki :  Olympiahopeamitalijoukkue 2012 Maalivahdit: 01 Miho Fukumoto  18 Ayumi Kaihori Puolustajat: 02 Yukari Kinga  03 Azusa Iwashimizu  04 Saki Kumagai  05 Aya Sameshima  12 Kyōko Yano Keskikenttäpelaajat: 06 Mizuho Sakaguchi  08 Aya Miyama  09 Nahomi Kawasumi  10 Homare Sawa  16 Asuna Tanaka Hyökkääjät: 07 Kozue Andō  11 Shinobu Ōno  13 Karina Maruyama  15 Megumi Takase  16 Mana Iwabuchi  17 Yūki Ōgimi Valmentaja: Norio Sasaki
Jawaharlal Nehrun yliopisto

| Jawaharlal Nehrun yliopisto> Jawaharlal Nehru University |
| --- | --- |
  
 Jawaharlal Nehrun yliopiston hallintorakennus.
Perustettu:  1966
Tyyppi:  julkinen
Sijainti:  New Mehrauli Road, Munirka, New Delhi, Delhi 110067,  Intia
Sivusto:  www.jnu.ac.in/main/
Jawaharlal Nehrun yliopisto (engl. Jawaharlal Nehru University, lyh. JNU) on vuonna 1966 perustettu, Intian New Delhissä toimiva julkinen yliopisto.
Vuonna 2020 kansainvälinen Shanghain Jiao Tong -yliopiston ARWU-yliopistoranking luokitteli Jawaharlal Nehrun yliopiston sijaluokkaan 701.–800. maailmassa. Se oli ARWU:n vertailussa Intian tiedeinstituutin, IIT Madrasin, Kalkutan ja Bombayn yliopiston jälkeen jaetulla 5.–7. tasokkuussijalla intialaisista yliopistoista. Intian kansallisessa korkeakoulujen paremmuusluokittelussa (NIRF) JNU arvioitiin vuonna 2018 Intian toiseksi korkeatasoisimmaksi yliopistoksi ja kaikki korkeakoulut mukaanluettuna JNU sijottui tuolloin kuudenneksi parhaaksi korkeakouluksi. Tällöin sen edellä oli Intian tiedeinstituutti ja neljä intialaista teknillistä korkeakoulua (IIT Madras, IIT Bombay, IIT Delhi, ja IIT Kharagpur).
Sen sijaan Times Higher Education ei sijoittunut JNU:a vuoden 2018 yliopistorankingissaan Intian 30 parhaan korkeakoulun joukkoon eikä maailmanlistansa tuhannen kärkikorkeakoulun ryhmään. Myös espanjalaisessa Webometrics-rankingissa JNU pääsi vuonna 2018 Aasian korkeakouluista vasta sijalle 314 ja maailmanlistan sijalle 1245.
Aiheesta muualla

Kuvia tai muita tiedostoja aiheesta Jawaharlal Nehrun yliopisto Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jawaharlal Nehru University
Käännös suomeksi
Japanilainen viittomakieli

| Japanilainen viittomakieli |
| --- | --- |
Oma nimi:  日本手話, Nihon Shuwa
Tiedot
Alue:   Japani
Puhujia:  50 000 (2006)
Sija:  ei 100 suurimman joukossa
Kielitieteellinen luokitus
Kielikunta:  Viittomakielet
ISO 639-3:  jsl
 Ohje 
"Polkupyörä" viitottuna japanilaisella viittomakielellä.
Japanilainen viittomakieli (japaniksi 日本手話, Nihon Shuwa) on Japanin kuurojen yhteisön käyttämä viittomakieli.
Japanilainen viittomakieli on läheistä sukua korealaiselle ja taiwanilaiselle viittomakielelle. Syy tälle on se, että Japani miehitti Koreaa ja Taiwania vuosina 1895–1945. Näiden vuosien aikana Japani lähetti opettajia perustamaan kuurojen kouluja alueille. Taiwanilainen ja japanilainen viittomakieli ovat sanastollisesti 60-prosenttisesti yhteneväisiä.
Vuonna 2006 arvioitiin, että kielellä on 50 000 käyttäjää.
Vuonna 1862 Japani lähetti tarkkailijoita Eurooppaan oppiakseen kuurojen yhteisöstä. Euroopassa nämä tarkkailijat näkivät kuuroille tarkoitettuja kouluja sekä kuuroja tehdastyöntekijöitä käyttämässä viittomakieltä. Ensimmäiset kuurojen koulut avattiin sokeiden koulujen yhteyteen. Nämä erotettiin toisistaan Taishō-kaudella.
Japanin ortodoksinen kirkko (Moskovan patriarkaatti)

| Japanin ortodoksinen kirkko |
| --- | --- |

Suuntautuminen:  Ortodoksinen
Hallinto:  Autonominen kirkkokunta Venäjän ortodoksisen kirkon alaisuudessa
Johtaja:  Koko Japanin metropoliitta ja Tokion arkkipiispa Daniel
Toiminta-alue:  Japani
Perustaja:  Nikolai Japanilainen
Perustettu:  2. heinäkuuta 1861
Hiippakuntia:  3
Jäseniä:  46 000 (arvio)
Kotisivu:  http://www.orthodoxjapan.jp/
Infobox OKVirheellinen NIMI-arvo: 
Japanin ortodoksinen kirkko 日本ハリストス正教会 Nihon Harisutosu Seikyōkai) on Japanissa toimiva autonominen osa maailmanlaajuista ortodoksista kirkkoa.Se kuuluu autonomisena eli itsehallinnollisena kirkkokuntana Venäjän ortodoksisen kirkon alaisuuteen.
Historia

Kirkon historia alkaa vuodesta 1861, jolloin nuori venäläinen pappismunkki Nikolai Kasatkin saapui Japaniin. Hänen tehtävänään oli toimia Venäjän konsulaatin pappina Hakodatessa. Hän alkoi kuitenkin nopeasti tehdä lähetystyötä japanilaisten keskuudessa. Hän kastoi ensimmäiset käännynnäiset vuonna 1868. Venäjän pyhä synodi tuki hänen työtään ja perusti virallisen lähetyksen Japaniin vuonna 1871. Kun Japanin kristinuskon vastaiset lait kumottiin vuonna 1873 alkoi lähetystyö nopeasti laajeta. Nikolai alkoi rekrytoida syntyperäisiä japanilaisia papeiksi ja johti Uuden testamentin ja monien liturgisten kirjojen kääntämistä japanin kielelle. Hänet vihittiin piispaksi vuonna 1880, ja samana vuonna hän oli perustamassa pappisseminaaria. Hän myös johti Pyhän Ylösnousemuksen katedraalin rakentamista, joka valmistui 1891. Kun Nikolai kuoli vuonna 1912, oli noin 30 000 japanilaista kastettu ortodoksiseen uskoon. Nikolain keskeisen roolin Japanin ortodoksisen kirkon syntymisessä vuoksi Venäjän ortodoksinen kirkko kanonisoi hänet vuonna 1970.
Ortodoksisuus Japanissa tuli nopeasti paikalliseksi ilmiöksi, mikä auttoi sitä selviämään Venäjän ja Japanin välisistä konflikteista huolimatta. Koska yhteistyö Venäjän ortodoksisen kirkon kanssa tämän ollessa kommunistien alaisuudessa oli hankalaa, asettui Japanin ortodoksinen kirkko vuosina 1945-1970 Amerikan ortodoksisen kirkon alaisuuteen. Venäjän ortodoksisen kirkon myöntäessä Amerikan ortodoksiselle kirkolle autokefalian vuonna 1970 palautti se Japanin Venäjän alaisuuteen, jolloin Moskovan patriarkka myönsi Japanille autonomian. Tämän vuoksi Japanin ortodoksisen kirkon johtajan valinta on hyväksytettävä Moskovan patriarkalla, mutta muut piispansa kirkko voi valita ja asettaa ilman erillistä hyväksyntää. Vuonna 1972 valittiin kirkolle ensimmäinen syntyperäinen japanilainen metropoliitta, Theodosius.
Metropoliitta Theodosius kuoli 9. toukokuuta vuonna 1999. 6. toukokuuta vuonna 2000 Japanin ortodoksinen kirkko valitsi piispa Danielin uudeksi kirkon johtajaksi. Moskovan ja koko Venäjän patriarkka Aleksei II hyväksyi valinnan ja matkusti henkilökohtaisesti Japaniin asettamaan uuden metropoliitan virkaansa 14. toukokuuta 2000. Tämä oli ensimmäinen kerta koskaan, kun Moskovan patriarkka vieraili Japanissa.
Aiheesta muualla

Kirkon kotisivut
Japanin käsipallomaajoukkue

Japanin käsipallomaajoukkue edustaa Japania miesten kansainvälisissä käsipallo-otteluissa. Joukkuetta hallinnoi Japanin käsipalloliitto.
Japanin maajoukkue on osallistunut kesäolympialaisiin kuudesti parhaana sijoituksenaan yhdeksäs tila Montrealista 1976. MM-kilpailuissa Japani on parhaimmillaan sijoittunut kymmenenneksi vuonna 1970. Aasian-mestaruuskilpailuissa Japani on ollut kilpailujen historian vahvimpia joukkueita, ja sillä on 11 mitalia, joista kaksi kultaista vuosilta 1977 ja 1979.
Sijoitukset arvokilpailuissa > Aasian kisojen mitalit

Lähde: the-sports.org
Aiheesta muualla

Japanin käsipallomaajoukkueen kotisivut (japaniksi)
Josh Pais

| Josh Pais> Henkilötiedot |
| --- | --- |
Syntynyt: 21. kesäkuuta 1964 (ikä 60)  New York, New York
Puoliso:  Lisa Emery
Näyttelijä
Taiteilijanimet:  John Pais
Aktiivisena:  1988–
Merkittävät roolit:  Rafaello (Teini-ikäiset mutanttininjakilpikonnat)
Aiheesta muualla
www.committedimpulse.com
IMDb 
Elonet
Josh Pais (s. 21. kesäkuuta 1964 New York, New York, Yhdysvallat) on yhdysvaltalainen näyttelijä, joka on uransa aikana esiintynyt enimmäkseen elokuvissa. Kenties tunnetuimmaksi rooliksi on jäänyt vuoden 1990 Turtles-elokuva, jossa Pais toimi sekä hahmonsa äänenä että näytellen sitä hahmon asussa.
Aiheesta muualla

Josh Pais Internet Movie Databasessa. (englanniksi)
TV.com[vanhentunut linkki] (englanniksi)
Jukka Aaltonen

Jukka Hannu Jalmari Aaltonen (s. 1941) on suomalainen lääkäri ja Jyväskylän yliopiston perheterapian emeritusprofessori 1987–2005. Hän on tutkinut asuinympäristön ja mielenterveyden suhteita sekä perhekeskeisiä hoitomenetelmiä.
Jorma Soveri

Jorma Eelis Soveri (1. toukokuuta 1909 Lammi – 9. toukokuuta 1967) oli suomalainen filosofian tohtori, luonnonhistorian opettaja ja oppikirjojen tekijä.
Soverin vanhemmat olivat maanviljelijä Eelis Selim Soveri ja Hilma Lydia Mattila. Hän pääsi ylioppilaaksi 1928 ja valmistui filosofian kandidaatiksi 1935, lisensiaatiksi 1940 ja tohtoriksi 1941. Soveri teki opintomatkat Länsi-Eurooppaan 1948 sekä Espanjaan ja
Marokkoon 1951.
Soveri toimi luonnonhistorian ja maantiedon opettajana Lohjan yhteiskoulussa 1939–1941 ja Helsingin suomalaisessa yhteiskoulussa vuodesta 1941 alkaen sekä Kustannus oy Otavan virkailijana vuodesta 1945. Hän oli Helsingin suomalaisen yhteiskoulun rehtorina 1954–1964, Korkeasaaren eläintarhan va. valvojana 1944–1946 ja Helsingin yliopiston Lammin biologisen aseman esimiehenä vuodesta 1953 alkaen.